Žiaci IX. A triedy dňa 10.10. 2018 sa zúčastnili dejepisno – prírodovednej exkurzie. Žiaci navštívili Múzeum M.R.Štefánika, ktoré sa nachádza v jeho rodnom dome. Zážitkovou formou učenia sa oboznámili (z akej rodiny pochádzal, kde študoval, ktoré krajiny navštívil, čo dosiahol v oblasti astronómie, čo bolo jeho životným cieľom, videli predmety, ktoré si z navštívených krajín priniesol, o čo sa zaslúžil , čiže s jeho životom všetko od narodenia až po hrob ). Po prehliadke múzea exkurzia pokračovala na Bradlo – Mohylu M.R.Štefánika, kde získali cenné poznatky o mohyle a kyticou kvetov si uctili pamiatku tejto významnej osobnosti v našich dejinách, ktorý sa zaslúžil o vznik ČSR . Keďže nám počasie prialo, tak žiaci mohli vnímať krásu kopaničiarskeho kraja ( Myjavskú pahorkatinu, vrchy a lesy Bielych a Malých Karpát). Žiaci mali možnosť spoznať flóru kraja ( z listnatých stromov dub, buk, hrab a z ihličnatých drevín smrek obyčajný, borovicu lesnú, smrekovec ako i lúčne porasty ). Zo živočíchov videli vevericu stromovú, ježa bledého, jaštericu zelenú, bystrušku... Stanovený cieľ exkurzie bol splnený.

Pedagogický dozor: PaedDr. Alena Viziová

Mgr. Margita Lovásová